Maandag 4 februari 2019 om 21:51
Hoefslag , 3155BZ Maasland
Op 4 februari 2019 om 21:51 is de ambulancedienst met gepaste spoed uitgereden naar Hoefslag te Maasland.
De oorspronkelijke 112-melding die is verspreid is: Hoefslag Maasland Directe Inzet 15131
Hoefslag 13, 3155BZ Maasland ANC smyt 7 burgemeesters uit | Netwerk24
ANC smyt 7 burgemeesters uit
Deur Susan Cilliers 05 Desember 2018 16:57
Die ANC se provinsiale taakspan in Noordwes het vandeesweek sewe burgemeesters in dié provinsie herroep, onder wie vier by munisipaliteite wat geld by die VBS-bank belê het.
Dié vier munisipaliteite het saam sowat R314 miljoen by die bankrot bank belê. “Strafregtelike klagte behoort te kom teen amptenare wat ten koste van dienslewering by hierdie beleggings betrokke was,” sê Kabelo Mataboge, woordvoerder van die taakspan.
Die vier munisipaliteite wat geld by VBS belê het, is Madibeng in die Brits-omgewing, Moretele sowat 120 km vanaf Rustenburg, Mahikeng en die Dr. Ruth Segomotsi Mompati-distriksmunisipaliteit, wat onder meer Vryburg bedien.
Die taakspan het ook die burgemeester van die Kagisano-Molopo-munisipaliteit in die Vryburg-distrik herroep. “Dit is in belang van dienslewering, om vertroue in die ANC te herstel en orde te skep,” sê Mataboge.
Die burgemeester van die Mamusa-munisipaliteit in die Schweizer-Reneke-omgewing en Maquassi Hills in die Wolmaransstad-omgewing, is ook herroep. Diensleweringsprobleme is endemies in dié gebiede. In Wolmaransstad het dienslewering tot stilstand gekom weens stakings, sê Don van Zyl, DA-raadslid in die gebied.
Joe McGluwa, DA-leier in Noordwes, sê die herroeping van burgemeesters in Noordwes is net ’n “rookskerm”. “Die ANC kan burgemeesters verwyder, maar hulle moet self bedank. Mosies van wantroue sal sekerlik teen die (nuwe) burgemeesters ingestel word. Die kringloop van verkiesing, bedanking, herkiesing en diensleweringsprobleme sal net voortgaan.”
Michal Groenewald, VF Plus-leier in Noordwes, sê dié party is nie oortuig dat die herroeping van die burgemeesters grootskeepse korrupsie en diensleweringsprobleme in die provinsie sal oplos nie.
“Die probleme in Noordwes se munisipaliteite is nie slegs te wyte aan skelm en onbevoegde ampsbekleërs nie, maar aan die ANC self. Die herroeping van die burgemeesters is te min, te laat. Dis nie ’n prestasie nie, maar ’n skande omdat die ANC die oorsaak van die probleme is.”
Vuyisile Ngesi, woordvoerder van dr. Job Mokgoro, Noordwes se premier, het Woensdag bekend gemaak Ramokoka-stad is onder administrasie ná gewelddadige protesoptrede in dié gebied sowat 70 km vanaf Rustenburg. Ramokoka-stad is deel van die Baphalane-gemeenskap.
Sommige skole is weens die protesoptrede sedert Junie vanjaar gesluit, plaaslike klinieke funksioneer nie, vervoerdienste is ontwrig, ekonomiese bedrywighede is tot stilstand geruk en eiendom is aan die brand gesteek. Die oproer het ook tot gevolg dat misdadige bedrywighede vererger, sê Ngesi.
Adv. Ditaba Rantsane is as administrateur aangestel.
Meer oor: Anc | Vbs-Bank | Noordwes | Geld | Herroep | Belê
OORSIG: 'VBS-plunderaars!' en toe klap vuiste